Diari Oficial de la Generalitat Valenciana


Sumari del DOGV 7082, del 05-08-2013 (2013/8180)

RESOLUCIÓ de 24 de juliol de 2013, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte gasoducte de transport secundari denominat Marina Alta Fase II per a la construcció dels trams 2 i 4 CBREDE/2011/1/03, en els termes municipals de Teulada, Benissa i Senija, en la província d'Alacant. (Expedient d'expropiació forçosa JUEXPR/2013/4).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8180


Data del document
:   24-07-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 24 de juliol de 2013, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte gasoducte de transport secundari denominat Marina Alta Fase II per a la construcció dels trams 2 i 4 CBREDE/2011/1/03, en els termes municipals de Teulada, Benissa i Senija, en la província d'Alacant. (Expedient d'expropiació forçosa JUEXPR/2013/4). [2013/8180]  
En data 24 de juny de 2013, per la Direcció General d'Energia de la Conselleria d'Economia, Indústria, Turisme i Ocupació, es va dictar una resolució per la qual es va autoritzar Endesa Gas Transportista SL, es va declarar, en concret, la utilitat pública i es va aprovar el projecte d'execució i l'addenda I al mateix dels trams 2 i 4 del gasoducte de transport secundari denominat Marina Alta Fase II (CBREDE/2011/1/03), en els termes municipals de Teulada, Benissa i Senija, en la província d'Alacant.  
La dita declaració d'utilitat pública d'acord amb el que disposa l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat d'ocupació dels béns i drets afectats i implica la urgent ocupació d'estos, als quals els és aplicable el procediment d'urgència que determina l'article 52 de la Llei d'Expropiació Forçosa, de 16 de desembre de 1954  
  
En virtut d'això el cap del Servici Territorial d'Energia d'Alacant, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si és procedent, les d'ocupació definitiva.  
Tots els interessats així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per la persona degudament autoritzada, hauran d'aportar els documents acreditatius de la seua titularitat i l'últim rebut de la contribució, i podran fer-se acompanyar dels seus pèrits i d'un notari, si ho consideren oportú, amb els gastos al seu càrrec.   
L'alçament d'actes tindrà lloc el dia 16 de setembre de 2013 en l'Ajuntament de Teulada, els dies 17 i 18 de setembre de 2013 en l'Ajuntament de Benissa, i el dia 19 de setembre de 2013 en l'Ajuntament de Senija.   
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats figurarà en el tauler d'edictes de l'ajuntament indicat i en l'annex.  
  
És de significar que esta publicació es realitza igualment, als efectes que determina l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999, de notificació de la present resolució, als titulars desconeguts o amb domicili ignorat o a aquells en què, intentada la notificació, no s'haja pogut realitzar.  
En l'expedient expropiatori Endesa Gas Transportista SL, assumirà la condició de beneficiària.  
  
Alacant, 24 de juliol de 2013.- El cap del Servici Territorial d'Energia. Ramón Esplugas Pérez.